stanford-oval/wikipedia huggingface dataset:
แบล๊คโร้ค
ลักษณะของเกม

ตัวเกมจะแบ่งอารยธรรมของตัวละครออกเป็น 2 ฝ่าย (จากการอัปเดต Legend I ที่ผ่านมา) ซึ่งมีวิธีการควบคุม และวิธีการเล่นที่แตกต่างกันโดยสิ้นเชิง นอกจากนี้ ตัวเกมยังมีระบบ Berserk Mode เป็นการทำให้ตัวละครอยู่ในสภาวะ Berserk มีผลให้อัตราการโจมตีแรงขึ้น HP/MP ฟื้นเร็วขึ้น ระบบฝ่ายในเกมนี้จะแบ่งออกเป็น 3 ฝ่าย ได้แก่ Killer Rogue (Thief), Hunter Rogue (Hunter) และ Merchant Rogue (Merchant) ซึ่งทั้งสามฝ่ายจะมีความสัมพันธ์กันคือ Killer Rogue จะเป็นนักฆ่า นักทำลาย เหยื่อของ Killer Rogue ก็คือ Merchant Rogue ของที่ได้ก็เป็นของล้ำค่าที่ Merchant Rogue กำลังจะนำไปขายต่างเมือง เพื่อให้ได้มาซึ่งเงินทอง ด้าน Merchant Rogue เมื่ออยู่ในสถานะขนส่งสินค้า จะไม่สามารถโจมตีอะไรได้เลย รวมไปถึงมอนสเตอร์ ดังนั้นหน้าที่ในการปกป้อง Merchant Rogue เพื่อให้ไปถึงจุดหมายปลายทางได้เร็วที่สุด ก็คือการจ้างวาน Hunter Rogue มาคอยคุ้มกันนั่นเอง ซึ่งผลตอบแทนระหว่าง Hunter กับ Merchant นั้น ผู้เล่นไม่จำเป็นต้องตกลงกันเอง ตัวเกมจะทำหน้าที่การแบ่งของรางวัลให้ตามผลงานที่ทำได้
นอกจากระบบหลักๆ อย่างการปล้นสะดมภ์สินค้า หรือกองคาราวานสินค้าแล้วนั้น ตัวเกมยังมีระบบการชิงปราสาทหรือ Fortress Wars ซึ่งผลตอบแทนที่ได้ ก็คือการปรับลดอัตราภาษีในฝ่ายของตน ดังนั้นการแข่งขัน Fortress Wars นอกจากจะเป็นการแข่งขันระหว่างฝ่ายแล้วนั้น ยังเป็นการแข่งขันระหว่างกิลด์ด้วย กิลด์ใดที่ได้ครอบครองปราสาท ก็จะสามารถประกาศศักดิ์ศรี ประกาศความยิ่งใหญ่ของกิลด์ตัวเองได้ รวมถึงจะได้รับส่วนแบ่งจากภาษีที่ถูกปรับเพิ่มได้อีกด้วย
ปัญหาหลังจากเปิดให้บริการจริง

หลังจากเปิดให้บริการอย่างเป็นทางการเมื่อวันที่ 22 ตุลาคมที่ผ่านมา แบล็คโร้คก็กลายเป็นเกมออนไลน์ยอดนิยมของผู้เล่นไปชั่วขณะ แต่ก็มีปัญหาหลังจากเปิดให้บริการไปได้ไม่กี่เดือน ซึ่งปัญหาดังกล่าวมีดังนี้
ในช่วงแรกของการเปิดให้บริการตัวละครมีให้เลือกแค่ฝ่ายตะวันออกเท่านั้น : อันนี้เป็นความเห็นจากผู้พัฒนาตัวเกมว่าจะให้เปิดแค่ฝ่ายตะวันออกฝ่ายเดียวก่อน เพราะคำนึงถึงกลุ่มผู้ที่ไม่ได้สัมผัสเกมซิลค์โร้ด และมาสัมผัสความสนุกในแบบแบล็คโร้คแทน และในเมื่อฝ่ายตะวันตกเป็นฝ่ายที่อัปเดตเข้ามาทีหลัง จึงอาจทำให้ผู้เล่นรู้สึกว่าการที่ได้เล่นฝ่ายตะวันออกก่อนแล้วมาเล่นฝ่ายตะวันตก จะเห็นถึงความแตกต่างของการเล่นที่แตกต่างกันไป นี่ยังไม่รวมถึงตัวละครฝ่ายตะวันตกกลาง (เปอร์เซีย) ด้วย
ปัญหาความไม่สงบของผู้เล่น จากการทำมินิเกมกองคาราวาน : เนื่องจากเกมแบล็คโร้ค เป็น MMORPG Free-PK เกมแรกของค่าย Ini3 ที่มีแต่เกมแนวสนุกสนานแบบเด็กๆ เมื่อมาเจอความสนุกแบบ Hardcore ก็ทำให้ผู้เล่นไม่ได้รับความสนุกในระบบที่วางไว้ จนต้องมีการถกเถียงในประเด็นนี้ ในเมื่อปัญหานี้ไม่ลงรอยกันทั้งสองฝ่าย ในที่สุดก็ต้องมีการเปิดเซิร์ฟเวอร์ตามคำเรียกร้องเพิ่มเพื่อเป็นการแก้ไขปัญหานี้ โดยเซิร์ฟเวอร์ใหม่ที่เปิดขึ้นคือ Hardcore Server ซึ่งจะเป็น PK เซิร์ฟเวอร์แบบอิสระเพียงเซิร์ฟเวอร์เดียว (ส่วนเซิร์ฟเวอร์ที่เหลือ ยังคงมีระบบ Free-PK แต่จะ PK กันได้ ก็ต้องยินยอมกันทั้งสองฝ่ายหรือเปิดระบบ PVP แทนนั่นเอง เพื่อเป็นการป้องกันความผิดพลาดในระบบบางระบบ)
ปัญหาเรื่องโปรแกรมช่วยเล่น หรือ บอท (Bot)

ในช่วงแรกของการเปิดให้บริการ เนื่องจากเกมซิลค์โร้ดออนไลน์เป็นเกมที่ได้รับความนิยมสูงมากในต่างประเทศ อย่างในกรณีเซิร์ฟเวอร์อินเตอร์ที่มีปัญหาในเรื่องของโปรแกรมช่วยเล่นที่แน่นเซิร์ฟเวอร์มากจนผู้เล่นธรรมดาไม่สามารถเข้าเล่นได้ตามปกติ และอาจะต้องใช้วิธีการล็อกอินซ้ำๆ เพื่อเข้าสู่ระบบ ถึงแม้จะมี Premium Item ช่วยก็ตามแต่ก็ยังไม่สามารถแก้ไขได้ทัน ส่วนตัวแบล็คโร้คออนไลน์ เนื่องจากในช่วงแรกของการให้บริการเป็นการเปิดให้เล่นแบบ Close Beta ที่ไม่มีการ Reset Server เพื่อเปิดในช่วง Open Beta ต่อ ทำให้ผู้เล่นที่ได้รับ Activation Code ก็เกิดการอยากเลเวลเยอะเอาไว้ก่อนที่จะเล่นไม่ทัน จนในที่สุดชาวต่างชาติที่ได้เข้ามาเล่นในเซิร์ฟเวอร์ไทย ก็ได้นำโปรแกรมช่วยเล่นของซิลค์โร้ดเซิร์ฟเวอร์อินเตอร์ มาดัดแปลงและทดลองใช้งานในแบล็คโร้ดก็พบว่าสามารถทำงานได้อย่างราบรื่น
เมื่อทีมงานเห็นความผิดปกติ จึงเริ่มออกไล่แบนตัวละครที่ใช้โปรแกรมช่วยเล่นไปเรื่อยๆ จนกระทั่งในที่สุดโปรแกรมช่วยเล่นก็เยอะกว่าผู้เล่นจริงๆ ทำให้ทางฝ่ายบริหารของบริษัท อินิทรี ดิจิตอล จำกัด ที่เป็นผู้ให้บริการ ต้องประชุมกันและวางแผนกับฝ่ายกฎหมาย เพื่อที่จะได้นำ พระราชบัญญัติว่าด้วยการกระทำความผิดเกี่ยวกับคอมพิวเตอร์ พ.ศ. 2550 หรือ พรบ.คอมพิวเตอร์ มาดำเนินคดีความทางกฎหมายตามมาตราที่ 9, 10 และ 14(1) ของ พรบ. ฉบับดังกล่าว
นอกจากการประกาศการใช้ พรบ. แล้วนั้น ทีมงานแบล็คโร้คได้ทำการร่วมมือกับผู้พัฒนาตัวเกมในการที่จะเขียนโค้ดเพื่อป้องกันบอทอีกทาง โดยการเลือกใช้ nProtect GameGuard แบบเดียวกับที่ใช้ในเกมอื่นๆ ของค่ายมาทำการติดตั้งลงไปเพื่อป้องกันโปรแกรมช่วยเล่น และโปรแกรมดักจับข้อมูลอีกทาง จนในที่สุด เซิร์ฟเวอร์เกมแบล็คโร้คในไทยก็กลับสู่สภาวะปกติ
แหล่งข้อมูลอื่น

เว็บไซต์อย่างเป็นทางการของเซิร์ฟเวอร์ไทย เก็บถาวร 2019-05-14 ที่ เวย์แบ็กแมชชีน
เว็บไซต์อย่างเป็นทางการของเซิร์ฟเวอร์เกาหลี
เว็บไซต์อย่างเป็นทางการของเซิร์ฟเวอร์เกาหลีที่ให้บริการผ่าน Pmang
เว็บไซต์อย่างเป็นทางการของเซิร์ฟเวอร์อินเตอร์
| ด ค กเกม ในเครือ แกแล็คซี่ และ อินิทรี ดิจิตอล |
| --- | --- |
เกมที่เปิดให้บริการในปัจจุบัน: IL Soulbringer (ปิดให้บริการชั่วคราว) • Princess Connect! Re: Dive  • Hay Day
เกมที่ยุติการให้บริการ: LaLaBell (ยุติการพัฒนา) • Pucca Racing (มีปัญหาเรื่องสัญญาตัวเกม) • Yogurting (ยุติการพัฒนา) • War Story: Europe in Flames (ยุติการพัฒนา) • WAR2 (ยุติการพัฒนา) • มังกรหยก 2 (ยุติการพัฒนา) • DJ Max Technika 2 (อัพเกรดขึ้นไปเป็น DJ Max Technika 3 แต่กาแล็คซี่ไม่มีทุนในการอัพเกรด) • Black Rogue (ยุติการพัฒนา) • Cooking PaPa (ยุติการพัฒนา) • Ministry of War (ยุติการพัฒนา) • Fanta Tennis (สิ้นสุดสัญญา) • 3KPQ (ยุติการพัฒนา) • 3ก๊ก2 (ยุติการพัฒนา)  • Premier League Live  (ยุติการพัฒนา)  • Three Kingdoms (ยุติการพัฒนา) • Divine Warriors (ยุติการพัฒนา) • War Emblem ll (ยุติการพัฒนา) • Rhythm N Joy (ยุติการพัฒนา) •  UMBO (ยุติการพัฒนา) • Granage  (ยุติการพัฒนา) •  Age of Warriors (ยุติการพัฒนา) •  Epic Monsters (ยุติการพัฒนา) •  Combo Cat (ยุติการพัฒนา) •  มังกรหยก Frontier  (ยุติการพัฒนา) •  Pirate Force  (ยุติการพัฒนา) •  Divosaga Plus II (ยุติการพัฒนา) •  GunZ 2 (ยุติการพัฒนา) •  Kungfu Fighting (ยุติการพัฒนา) • Age of Darkness (ยุติการพัฒนา)  • Shadow of Eclipse (ยุติการพัฒนา) • MStar (ยุติการพัฒนา) • Return of the One (ยุติการพัฒนา) • SD Gundam Battle Station (ยุติการพัฒนา) • Heaven Heroes (ยุติการพัฒนา) • Flyff Online  (ยุติการพัฒนา) •  BOOMz  (ยุติการพัฒนา) • ใบ้คำหรรษา (ยุติการพัฒนา) • Dragon Raja MX (ยุติการพัฒนา) • 3 ก๊ก HEROES วีรบุรุษสงคราม 3 ทัพ (ยุติการพัฒนา) • Bunny Online (ยุติการพัฒนา) • Hearthstone (ยุติการพัฒนา) • มังกรหยก Origin (ยุติการพัฒนา) • Continent of the Ninth (ยุติการพัฒนา) • Atlantica Online (ยุติการพัฒนา) • Touch Online (ยุติการพัฒนา) • Swords of Legends M (ยุติการพัฒนา) • Hearthstone (ยุติการพัฒนา) • Audition Mobile (ยุติการพัฒนา) • Lion Casino (ยุติการพัฒนา) • ปังย่า (ยุติการพัฒนา) • Audition Puzzle (ยุติการพัฒนา)
สมบูรณ์ แอ๊ดวานซ์ เทคโนโลยี

| --- | --- |

ประเภท: ยานยนต์
การซื้อขาย: SET:SAT
อุตสาหกรรม: สินค้าอุตสาหกรรม
รูปแบบ: บริษัทมหาชน
ก่อตั้ง: 14 กันยายน พ.ศ. 2538; 29 ปีก่อน (2538-09-14)
สำนักงานใหญ่: 129 หมู่ 2 ถนนบางนา-ตราด ตำบลบางโฉลง อำเภอบางพลี สมุทรปราการ 
บุคลากรหลัก: สรรเสริญ วงศ์ชะอุ่ม (ประธานกรรมการ)  ยงยุทธ กิตะพาณิชย์ (รองประธานกรรมการ)  นภัสร กิตะพาณิชย์ (กรรมการผู้อำนวยการ)
เว็บไซต์: www.satpcl.co.th
บริษัท สมบูรณ์ แอ๊ดวานซ์ เทคโนโลยี จำกัด (มหาชน) (อังกฤษ: Somboon Advance Technology Public Company Limited; SET:SAT)  บริษัทประกอบธุรกิจผลิตชิ้นส่วนยานยนต์ โดยมีผลิตภัณฑ์หลักคือ เพลาข้าง โดยบริษัทมีโรงงานตั้งอยู่ที่อำเภอบางพลี จังหวัดสมุทรปราการ และมีบริษัทย่อยจำนวน 5 บริษัท
ประวัติ

บริษัทก่อตั้งเมื่อวันที่ 14 กันยายน พ.ศ. 2538 เพื่อประกอบธุรกิจผลิตชิ้นส่วนยานยนต์ ต่อมาใน พ.ศ. 2547 บริษัทได้เพิ่มทุนจดทะเบียนโดยเสนอขายหุ้นให้กับผู้ถือหุ้นเดิม และได้แปลงสภาพเป็นบริษัทมหาชนจำกัด เมื่อวันที่ 31 มกราคม พ.ศ. 2548
การประกอบธุรกิจ

บริษัทและบริษัทย่อยประกอบธุรกิจผลิตชิ้นส่วนสำหรับอุตสาหกรรมยานยนต์ เช่น รถยนต์นั่ง รถกระบะ รถบรรทุกและอุตสาหกรรมเครื่องจักรกลเพื่อการเกษตร โดยกลุ่มลูกค้าหลัก ได้แก่ ผู้ประกอบยานยนต์ (Original Equipment Manufacturer, OEM) ทั้งในประเทศและต่างประเทศซึ่งมีการทำสัญญาซื้อขายระยะยาว และเป็นผู้ค้าชิ้นส่วนอะไหล่ (Replacement Equipment Manufacturer, REM)
โครงสร้างรายได้ของบริษัท
| ผลิตภัณฑ์ | ดำเนินงานโดย |  % การถือหุ้นของบริษัท | รายได้ปี 2555 |  % รายได้ |
| --- | --- | --- | --- | --- |
| เพลาข้าง | SAT | - | 3,049 ล้าน | 32 |
| แหนบแผ่น | BSK | 99.99% | 894  ล้าน | 9 |
| จานเบรกและเบรกดุม | SBM | 99.99% | 927 ล้าน | 10 |
| เหล็กกันโคลง | BSK | 99.99% | 697  ล้าน | 7 |
| สปริงขด | BSK | 99.99% | 817  ล้าน | 9 |
| ท่อร่วมไอเสีย | SBM | 99.99% | 209  ล้าน | 2 |
| จานไฟและดุมล้อช่วยแรง | SBM | 99.99% | 593  ล้าน | 6 |
| ชิ้นส่วนเครื่องยนต์การเกษตร | SBM | 99.99% | 856  ล้าน | 9 |
| อื่นๆ* |  |  | 1,368  ล้าน | 14 |
| รวมรายได้ |  |  | 9,590 ล้าน | 100 |
* ผลิตภัณฑ์อื่น ๆ อาทิเช่น เพลาแหนบ วาล์ว พุชรอด แท่นยึด และผลิตภัณฑ์อื่นๆ ทั้งสิ้นรวมกันกว่า 20 รายการ
ผู้ถือหุ้นรายใหญ่

ข้อมูล ณ วันที่ 14 มีนาคม 2556
| ลำดับที่ | รายชื่อผู้ถือหุ้น | จำนวนหุ้นสามัญ | สัดส่วนการถือหุ้น |
| --- | --- | --- | --- |
| 1 | บริษัท สมบูรณ์ โฮลดิ้ง จำกัด | 86,665,800 | 25.49% |
| 2 | นาย สมพงษ์ ชลคดีดำรงกุล | 21,370,000 | 6.29% |
| 3 | บริษัท ไทยเอ็นวีดีอาร์ จำกัด | 11,246,184 | 3.31% |
| 4 | AMERICAN INTERNATIONAL ASSURANCE COMPANY, LIMITED-APEX | 9,858,533 | 2.90% |
| 5 | นาย วีระยุทธ กิตะพาณิชย์ | 7,889,074 | 2.32% |
คิม จ็อง-นัม

| คิม จ็อง-นัม> ข้อมูลส่วนบุคคล |
| --- | --- |
เกิด: คิม จ็อง-นัม 10 พฤษภาคม ค.ศ. 1971(1971-05-10) เปียงยาง เกาหลีเหนือ
เสียชีวิต: 13 กุมภาพันธ์ ค.ศ. 2017(2017-02-13) (46 ปี) เซอปัง มาเลเซีย
เชื้อชาติ: เกาหลีเหนือ
พรรคการเมือง: พรรคแรงงานเกาหลี
คู่สมรส: ชิน จ็อง-ฮี
บุตร: 6 คน
ญาติ: คิม จ็อง-อิล (บิดา)   ซ็อง ฮเย-ริม (มารดา)   คิม อิล-ซ็อง (ปู่) คิม ซ็อล-ซง (พี่สาว) คิม จ็อง-อึน (น้องชาย) คิม จ็อง-ช็อล (น้องชาย)
ที่อยู่อาศัย: มาเก๊า, สิงคโปร์, มาเลเซีย
ยศที่ได้รับการแต่งตั้ง
รับใช้:  เกาหลีเหนือ

| --- | --- |
คิม จ็อง-นัม
โชซ็อนกึล: 김정남
ฮันจา: 金正男
อาร์อาร์: Gim Jeong-nam 
เอ็มอาร์: Kim Chŏng-nam 
คิม จ็อง-นัม (เกาหลี: 김정남; อังกฤษ: Kim Jong-nam; 10 พฤษภาคม ค.ศ. 1971 – 13 กุมภาพันธ์ ค.ศ. 2017) เป็นพี่ชายต่างมารดา เป็นบุตรของคิม จ็อง-อิล อดีตผู้นำเกาหลีเหนือ ระหว่าง ค.ศ. 1998 ถึง 2001 เขาถูกมองอย่างชัดเจนว่าได้รับวางตัวเป็นทายาทผู้นำเกาหลีเหนือ ทว่า หลังลอบเข้าประเทศญี่ปุ่นโดยใช้หนังสือเดินทางปลอมที่โตเกียวดิสนีย์แลนด์ เขาก็ได้คิดว่าผู้เป็นพ่อคงลดความโปรดปรานในตัวเขาลงไป น้องชายวัยอ่อนกว่าทศวรรษของคิม จ็อง-นัม ชื่อ คิม จ็อง-อึน จึงได้รับการวางตัวเป็นทายาทแทนในเดือนกันยายน ค.ศ. 2010  ในวันที่ 13 กุมภาพันธ์ ค.ศ. 2017 คิม จอง นัม ได้เสียชีวิตจากการถูกลอบสังหารที่สนามบินกัวลาลัมเปอร์ ประเทศมาเลเซีย
แหล่งข้อมูลอื่น

After Kim Jong Il เก็บถาวร 2007-03-26 ที่ เวย์แบ็กแมชชีน
Gallery on Kim[ลิงก์เสีย]
Japan expels North Korean leader's 'son'
| ด ค กตระกูลคิมแห่งเกาหลีเหนือ |
| --- | --- |
 คิม อิล-ซ็อง (1912–1994)  คิม จ็อง-อิล (1941–2011)  คิม จ็อง-อึน (1984–) 
รุ่นที่ 1:  คิม ฮย็อง-จิก (บิดา คิม อิล-ซ็อง)  คัง พัน-ซ็อก (มารดา คิม อิล-ซ็อง) 
รุ่นที่ 2:  คิม จ็อง-ซุก (ภรรยาคนแรกของ คิม อิล-ซ็อง, มารดา คิม จ็อง-อิล)  คิม ย็อง-จู (น้องชาย คิม อิล-ซ็อง)  คิม ซ็อง-แอ (ภรรยาคนที่สองของ คิม อิล-ซ็อง) 
รุ่นที่ 3:  ฮง อิล-ช็อน (ภรรยาคนแรกของ คิม จ็อง-อิล, หย่า)  ซ็อง ฮเย-ริม (อนุภรรยาคนแรกของ คิม จ็อง-อิล)  คิม มัน-อิล (น้องชาย คิม จ็อง-อิล)  ชัง ซ็อง-แท็ก (พี่เขย คิม จ็อง-อิล)  คิม คยอง-ฮุย (น้องสาว คิม จ็อง-อิล)  คิม ย็อง-ซุก (ภรรยา คิม จ็อง-อิล)  โค ยง-ฮี (อนุภรรยาคนที่สองของ คิม จ็อง-อิล, มารดา คิม จ็อง-อึน)  คิม พย็อง-อิล (น้องชายต่างมารดา คิม จ็อง-อิล)  คิม อก (อนุภรรยาคนที่สามของ คิม จ็อง-อิล) 
รุ่นที่ 4:  คิม ยอ-จ็อง (น้องสาว คิม จ็อง-อึน)  คิม จ็อง-ช็อล (พี่ชาย คิม จ็อง-อึน)  คิม ซ็อล-ซง (พี่สาวต่างมารดา คิม จ็อง-อึน)  คิม จ็อง-นัม (พี่ชายต่างมารดา คิม จ็อง-อึน)  รี ซ็อล-จู (ภรรยา คิม จ็อง-อึน) 
รุ่นที่ 5:  คิม จู-เอ (บุตรสาว คิม จ็อง-อึน)  คิม ฮัน-ซ็อล (บุตรชาย คิม จ็อง-นัม) 
หมายเหตุ: เฉพาะบุคคลที่สำคัญ
กันตนา

บริษัท กันตนา กรุ๊ป จำกัด (มหาชน) (อังกฤษ: Kantana Group Public Company Limited) เป็นบริษัทผู้ผลิตรายการโทรทัศน์ในประเทศไทย เดิมชื่อว่า บริษัท กันตนา จำกัด เริ่มก่อตั้งเป็นคณะละครวิทยุของสามีภรรยาตระกูลกัลย์จาฤกที่แยกออกมาจากคณะกันตถาวรเมื่อปี พ.ศ. 2494 จากนั้นจึงเริ่มทำละครโทรทัศน์ ภาพยนตร์ สารคดี และรายการโทรทัศน์ ที่สร้างชื่อเสียงให้กับกันตนามาจนถึงปัจจุบัน
| --- | --- |

ประเภท: บริษัทมหาชนจำกัด
ก่อตั้ง: พ.ศ. 2494 (74 ปี)
ผู้ก่อตั้ง: ประดิษฐ์ กัลย์จาฤก
สำนักงานใหญ่: 333/3 ซอยรัชดานิเวศน์ 19 ถนนประชาอุทิศ แขวงสามเสนนอก เขตห้วยขวาง กรุงเทพมหานคร 10310
บุคลากรหลัก: จาฤก กัลย์จาฤก-ประธานกรรมการบริษัท  ผศ.ปนัดดา ธนสถิตย์-ประธานกรรมการบริหาร  
ผลิตภัณฑ์: รายการโทรทัศน์, ละครโทรทัศน์, ทีวีซีรีส์, ออนไลน์มีเดียแพลตฟอร์ม, ภาพยนตร์, แอนิเมชัน, โปรดักชั่น เซอร์วิส, โพสต์ โปรดักชั่น เซอร์วิส, สถาบันการศึกษา, โรงเรียนการแสดง, อีเวนท์แมนเนจเมนท์, อีสปอร์ต,สถานีโทรทัศน์ทั้งในและต่างประเทศ, ​และ KOL
เว็บไซต์: www.kantana.com
ประวัติ > ยุคแรก

กันตนา ถือกำเนิดขึ้นเมื่อปี พ.ศ. 2494 โดยเริ่มจากคณะละครวิทยุกันตนาที่ประดิษฐ์และสมสุข กัลย์จาฤก ศิลปินแห่งชาติ  คู่สามีภรรยา  ร่วมกันก่อตั้งขึ้น ตามคำดำริของครูเอิบ กันตถาวร เจ้าของคณะละครวิทยุกันตถาวร ที่คุณประดิษฐ์เป็นนักแสดงละครวิทยุอยู่  ครูเอิบต้องการก่อตั้งคณะละครวิทยุขึ้นอีกหนึ่งคณะเพื่อตอบสนองความต้องการตลาดกิจการวิทยุที่กำลังเติบโตขึ้นอย่างรวดเร็วในตอนนั้น  โดยมีประดิษฐ์เป็นผู้มีหน้าที่ในการผลิตและยืนอยู่เบื้องหน้าในการบริหารกิจการ ส่วนสมสุขอยู่เบื้องหลัง คอยสร้างสรรค์จินตนาการออกมาเป็นบทละคร ภายใต้นามปากกาว่า กุสุมา สินสุข
ในปี พ.ศ. 2501 คณะ"กันตนา" ได้รับรางวัลถ้วยทองคำชนะเลิศ จากการส่งละครวิทยุเรื่อง "สิ่งที่ได้จากสมรภูมิ" ซึ่งเป็นละครสั้นจบในตอน จากบทประพันธ์ของเอิบ กันตถาวร เข้าประกวดที่สถานีวิทยุพล.ปตอ. ปีเดียวกันนั้นกันตนาได้เริ่มทำละครวิทยุแนว "ละครชีวิตประจำวัน" (radio soap opera) ประเดิมด้วยเรื่อง "หญิงก็มีหัวใจ" โดยสมสุข กัลย์จาฤก เป็นผู้ประพันธ์บทละครเรื่องนี้ด้วยแรงบันดาลใจจากเพลง "ผู้หญิงก็มีหัวใจ" ของสุนทราภรณ์ ที่ขับร้องโดยรวงทอง ทองลั่นทม โดยคุณสมสุขร่วมแสดงด้วย ละครวิทยุเรื่อง "หญิงก็มีหัวใจ" ได้รับความนิยมอย่างมากจนต้องเพิ่มเวลาออกอากาศ และได้รับเชิญไปแสดงเป็นละครโทรทัศน์ที่ ทางสถานีโทรทัศน์กองทัพบกช่อง 7 (ททบ.5 ปัจจุบัน )  ที่ก่อตั้งขึ้นในปีนั้นสถานีโทรทัศน์กองทัพบกช่อง 7 โดยใช้นักแสดงจากคณะละครวิทยุกันตนาเองเกือบทั้งหมด ยกเว้นบทนางเอกที่คุณเพ็ญแข กัลย์จาฤก พี่สาวของคุณประดิษฐ์ทำหน้าที่แสดงแทนคุณสมสุข ละครโทรทัศน์ได้รับความนิยมจากผู้ชมไม่แพ้ละครวิทยุ แต่เนื่องจากในขณะนั้นทั้งละครโทรทัศน์และละครวิทยุเป็นการแสดงสด ทำให้ผู้แสดงและผู้ร่วมงานทำงานหนักมากเกินไป ประกอบกับละครวิทยุกำลังได้รับความนิยมอย่างสูง กันตนาจึงไม่แสดงละครโทรทัศน์ต่อ  คณะละครวิทยุ "กันตนา" ปิดตัวลงในปี ​พ.ศ.2530
ตั้งแต่ปี พ.ศ.2503 กันตนาได้มอบบทประพันธ์จากละครวิทยุที่โด่งดังในสมัยนั้นให้บริษัทภาพยนตร์ชั้นนำไปสร้างหลายเรื่อง ได้แก่ ตุ๊กตาผี(พ.ศ.2503) สุรีย์รัตน์ล่องหน(พ.ศ.2504) บันทึกรักของพิมพ์ฉวี(พ.ศ.2505) นางสมิงพราย(จากบทละครวิทยุเรื่อง ชีวิตเถื่อน) (พ.ศ.2506)  ในช่วงเวลานั้นกันตนาได้สร้างภาพยนตร์ในนาม บริษัทกันตนาภาพยนตร์ 4 เรื่อง ได้แก่ ผีพยาบาท (พ.ศ. 2503) เย้ยฟ้าท้าดิน (พ.ศ.2507) ลูกกรอก (2510)และ เพชรตาแมว (พ.ศ. 2515) แต่หลังจากผลิตภาพยนตร์เพชรตาแมวแล้วจึงยุติการผลิตภาพยนตร์ไป
ปี พ.ศ. 2519 กันตนาก่อตั้ง "คณะส่งเสริมศิลปิน" ขึ้นเพื่อผลิตละครทางเลือกใหม่ แนวสร้างสรรค์สังคมทาง ททบ.5 เรื่องแรกคือ ทางที่ไม่ได้เลือก เป็นละครเรื่องแรกในวงการทีวีที่เปลี่ยนจากการบอกบท มาเป็นตัวละครต้องท่องบทมาเอง ทำให้ผู้ชมได้รับอรรถรสในการดูมากขึ้น
ประวัติ > ยุคกลาง

ปี พ.ศ. 2523 บริษัท กันตนา วิดีโอ โปรดักชั่น จำกัด ได้รับบัตรส่งเสริมการลงทุนเป็นรายแรกในวงการโทรทัศน์ พร้อมกับการก่อสร้างสตูดิโอที่อำเภอบางใหญ่ จังหวัดนนทบุรี ต่อมาในปี พ.ศ. 2525 กันตนาจึงริเริ่มผลิตละครโทรทัศน์และโฆษณาด้วยระบบวิดีโอ และผลิตสารคดีโลกกว้างทางแคบ ชุดเรื่องกินเรื่องใหญ่ เป็นสารคดีสั้น 1-3 นาที เรื่องแรก ๆ ของประเทศไทย รวมถึงผลิตรายการเกมโชว์ตอบคำถาม (ควิซโชว์) รายการแรกของประเทศไทย คือ นาทีประลองยุทธ์
ปี พ.ศ. 2523-2526 ละครสร้างสรรค์สังคมเรื่อง บาปบริสุทธิ์ ซึ่งเป็นเรื่องแรกที่ถ่ายทำในสตูดิโอของตัวเอง ประสบความสำเร็จอย่างมาก และสร้างชื่อเสียงอย่างมากให้กับกลุ่มนี้เช่นกัน
ปี พ.ศ. 2527 ก่อตั้งบริษัท กันตนา จำกัด มีสำนักงานตั้งอยู่ที่ถนนรัชดาภิเษก และได้รับการส่งเสริมการลงทุน
ปี พ.ศ. 2530 กันตนาร่วมกับบริษัท โตเอะ จำกัด ตั้งบริษัท กันตนา แอนิเมชัน จำกัด ผลิตงานแอนิเมชันระดับสากล
ปี พ.ศ. 2532 กันตนากลับมาสร้างภาพยนตร์อีกครั้งในรอบ 17 ปี ในนามบริษัท กันตนา โมชั่น พิคเจอร์ส จำกัด เริ่มจากภาพยนตร์แม่เบี้ย ตามด้วย วิมานมะพร้าว (พ.ศ. 2534), กาเหว่าที่บางเพลง (พ.ศ. 2537) และ ท้าฟ้าลิขิต (พ.ศ. 2540) ซึ่ง 3 เรื่องแรกผลิตร่วมกับสถานีโทรทัศน์สีกองทัพบกช่อง 7
ปี พ.ศ. 2541 ร่วมมือกับบริษัท ล็อกซเล่ย์ วีดีโพสท์ จำกัด ตั้งบริษัท โอเรียลทัล โพสท์ จำกัด บริษัทที่มีเทคโนโลยีระดับโลกที่ครบวงจรที่สุดในเอเชียตะวันออกเฉียงใต้
พิธีกรและนักแสดงในสังกัด > ปัจจุบัน

Kantana KOL
ธวัชนินทร์  ดารายน (บอส The Face Men Thailand season 3)
ชลพัชร จี้เพชร (ปีเตอร์  The Next Boy/Girl Band Thailand (team boy))
เศรษฐิณิช ชนวราสุทธิศิริ (ดารัณ Final 4 The Face Thailand All Star)
ณัฐธยาน์ บุญชมไพศาล (เกรซ ผู้ชนะ The Face Thailand Season 3)
กุลชญา ตันศิริ  (แคนดี้ ผู้ชนะ The Face Thailand Season 5)
ภรัณยา ลาภอุดมสกุล (ทับทิม The Face Thailand season 3)
เฮนรี่ วิลเลี่ยม เอเฮินต์ (วิลเลี่ยม The Face Men Thailand season 2)
จิรายุ อิ้งวานิช (ฟิล์ม The Face Men Thailand season 2)
นนทัช ธนวัฒน์ยรรยง (บอม The Face Men Thailand season 2)
พุทธิดา สมัยนิยม (มิ้นท์ The Face Thailand season 3)
ณภัค  มหาอุดมพร (จิ๊บ The Face Men Thailand season 3)
ณัฐกิตติ์  สังวรณ์กิจฤชัย (บิ๊กบอส KKU Cool Boy มหาวิทยาลัยขอนแก่น)
ปวรพัฒน์ จารุศักดิ์วีรกุล (วิคเตอร์ นักแสดงนำจาก Gossip Girl Thailand)
บัญชา บุญสมสุข (หมูหยอง The Face Men Thailand season 2)
มนต์มิ่งขวัญ ม่วงมีรส (ศรีมาลา Drag Race Thailand season 2)
คณา นักรบ (เติ้ล Drag Race Thailand season 2)
บัณฑิต จันทะวัน (ตั้ม Drace Race Thailand season 2)
อานาสเตนเซีย โอโกเย (เซีย The Face Thailand season 5)
ปิยะภูมิ  ธนวณิชตระกูล (กรีน The Next Boy/Girl Band Thailand (team boy))
อติชาติ ลาวัณย์เสถียร (บีม เดือนมหาวิทยาลัยศรีปทุม ปี 2019)
ประชารัฐ ดาราเพ็ญ (นีโน่ GOLDCITY AHQ Esports)
พงศ์ปณต  เรืองอารีรัตน์ (ฮิวโก้ ผู้ชนะรายการ King of Gamer Season 1)
สุประวีณ์ พลการ (เอ๋ย นักแสดงซีรีส์เรื่อง รักวุ่นวายนายรสแซ่บ)
กันตนา โมชั่น พิคเจอร์ส
ธนัท รัตนสิริพันธ์ (มาร์ค)
ชัยธัช ชีวมงคล (พาร์ท เคียราน)
พิมรภัส ผดุงวัฒนะโชค (โมบายล์ BNK48)
แพรวา สุธรรมพงษ์ (มิวสิค BNK48)
ศิวัฒน์ โชติชัยชรินทร์ (ซี)
สาริษฐ์ ตรัยเลิศวิเชียร (พี)
ลภัส งามเชวง (เติร์ด Trinity)
พลอยไพลิน ตั้งประภาพร (พลอย)
กฤษณ์ บุญญะรัง (บี้ เดอะสกา)
ณัฐสิทธิ์ โกฏิมนัสวนิชย์ (เบสท์)
นนทัช ธนวัฒน์ยรรยง (บอม)
ผลงานรายการโทรทัศน์ / ละครโทรทัศน์

กันตนา ได้ผลิตรายการโทรทัศน์หลายประเภทเช่น เกมโชว์ ควิซโชว์ ทอล์คโชว์ วาไรตี้โชว์ เรียลลิตี้โชว์ สารคดี วาไรตี้คอเมดี้โชว์ รายการเพลง รายการเด็ก รายการข่าว และละคร เป็นจำนวนหลายร้อยรายการ เพื่อนำเสนอออกอากาศผ่านทาง สถานีวิทยุโทรทัศน์ไทยทีวีสีช่อง 3, สถานีวิทยุโทรทัศน์กองทัพบกช่อง 5, สถานีโทรทัศน์ช่อง 7 เอชดี,  สถานีโทรทัศน์ช่อง 9 เอ็มคอต เอชดี, สถานีโทรทัศน์ไอทีวี (ภายหลังใช้ชื่อว่า สถานีโทรทัศน์ทีไอทีวี และปัจจุบันคือสถานีโทรทัศน์ไทยพีบีเอส), สถานีโทรทัศน์อมรินทร์ทีวี, สถานีโทรทัศน์เนชั่นทีวี, สถานีโทรทัศน์ไทยรัฐทีวี, สถานีโทรทัศน์พีพีทีวี ช่อง 36, สถานีโทรทัศน์ช่องวัน 31 โดยปัจจุบัน กันตนา กรุ๊ป มีรายการโทรทัศน์และละครที่กำลังออกอากาศอย่างต่อเนื่อง ทั้งในระบบสถานีโทรทัศน์ดิจิทัลทีวี  และในรูปแบบขายสิทธิ์ทางแอปพลิเคชัน LINE TV  (รายการที่กำลังออกอากาศอยู่ เน้น ตัวหนา)
ผลงานรายการโทรทัศน์ / ละครโทรทัศน์ > รายการที่ซื้อลิขสิทธิ์จากต่างประเทศ

60 นาที ประเทศไทย
เซอร์ไวเวอร์ 
(ออกอากาศทางช่อง 5 ในปี 2544 ถึงปี 2545 และช่องโมเดิร์นไนน์ทีวี ในปี 2546 (เฉพาะชุด เซอร์ไวเวอร์ ไทยแลนด์)
ทีวีแชมป์เปี้ยน
โชว์บาย โชว์ไบ
บิกบราเธอร์
เฟียร์ แฟคเตอร์ (ออกอากาศทางไอทีวี)
สุดยอดไฮสคูล
ฮิวโก้เกม
Joe Razz โจ แรส เจาะเวลาผ่ามิติ
The Apprentice Asia เกมเฉือนคม
แดนซิง วิธ เดอะสตาร์
อะไรๆ ก็แข่งได้
เกมบันลือโลก
Don't Lose The Money อย่าทำเงินหล่น
TORE เกมพีระมิดปริศนา
The Face Thailand
เกมตลกหกคะเมน
ยัยเป็ดขี้เหร่ Ugly Betty Thailand
Gossip Girl Thailand
The Face MEN Thailand
The Return of Superman Thailand
Drag Race Thailand
ET Thailand (Entertainment Tonight Thailand)
THE NEXT BOY/GIRL BAND
ผลงานรายการโทรทัศน์ / ละครโทรทัศน์ > ละครโทรทัศน์

ดูบทความเพิ่มเติมที่ รายชื่อผลงานละครของกันตนา
แยกตามประเภทของละคร
ผลงานอื่น ๆ > โทรทัศน์ผ่านดาวเทียม

กันตนา ได้จัดตั้ง บริษัท มิก้า มีเดีย จำกัด ร่วมกันกับ บริษัท ไทยนครพัฒนา จำกัด ในประเทศกัมพูชา เพื่อจัดตั้ง สถานีโทรทัศน์กองยุทธพลเขมระภูมินทร์ช่อง 5 โดยได้รับสัมปทานจาก กองทัพบกกัมพูชา หรือ กระทรวงกลาโหมกัมพูชา โดยส่งโทรทัศน์สีภาคพื้นดินในระบบวีเอชเอฟ ช่อง 5 (VHF - Band 2 - Ch.5) จากราชธานีพนมเปญ ประเทศกัมพูชา และออกอากาศผ่านดาวเทียม ไทยคม 5 กันตนาได้เป็นเจ้าของช่องที่ประเทศเวียดนามอีก 1 ช่อง บริหารงานกว่า 15 ปีและได้ประมูลทีวีประเทศพม่าได้อีก5ช่อง สัญญา15 ปี
กันตนา ก่อตั้งทีวีดาวเทียม ช่อง มิราเคิล  ซึ่งเป็นช่องแนวลี้ลับทั้งหมด
กันตนา กรุ๊ป จำกัด (มหาชน) ร่วมกับ เมเจอร์ ซีนีเพล็กซ์  ร่วมกันเปิด บริษัท เมเจอร์ กันตนา บรอดแคสติ้ง จำกัด โดยได้ก่อตั้งช่อง ช่องเอ็มชาแนล (M Channel), ช่องบูมเมอแรง (Boomerang Thailand) ช่องทีเอ็นที (TNT) และช่องทูนามิ
กลุ่มธุรกิจและบริษัทในเครือกันตนา > 1.ธุรกิจคอนเทนต์และโปรดักชั่น (Content & Production)

บริษัท กันตนา มีเดีย แอนด์ มาร์เก็ตติ้ง จำกัด
บริษัท กันตนา มูฟวี่ ทาวน์ (2002) จำกัด
บริษัท กันตนา เอฟโวลูชั่น จำกัด
บริษัท กันตนา โมชั่น พิคเจอร์ส จำกัด
บริษัท สาระดี จำกัด
บริษัท มีคุณอนันต์ จำกัด
บริษัท เมเจอร์ กันตนา บรอดแคสติ้ง จำกัด
บริษัท กันตนา มิวสิค ดิสทริบิวชั่น จำกัด
กลุ่มธุรกิจและบริษัทในเครือกันตนา > 2.ธุรกิจโปรดักชั่น เซอร์วิส (Production Service)

บริษัท กันตนา โพสท์ โปรดักชั่น (ไทยแลนด์) จำกัด
บริษัท กันตนา โพสท์ โปรดักชั่น (เวียดนาม) จำกัด
บริษัท กันตนา โปรดักชั่น เซอร์วิส จำกัด
บริษัท กันตนา ซาวด์ สตูดิโอ จำกัด
บริษัท กันตนา แอนิเมชั่น สตูดิโอ จำกัด
บริษัท กันตนา เจแปน คอร์ปอร์เรชั่น จำกัด
กลุ่มธุรกิจและบริษัทในเครือกันตนา > 3.ธุรกิจเอ็ดดูเคชั่น (Education & Admins)

บริษัท กันตนา เอ็ดดูเทนเมนท์ (อินเตอร์เนชั่นเนล) จำกัด
สถาบันกันตนา
กลุ่มธุรกิจและบริษัทในเครือกันตนา > 4.ธุรกิจอีเวนท์และนิวบิส (Event & New Biz)

บริษัท กันตนา สปอร์ต แอนด์ เอ็นเตอร์เทนเม้นท์ จำกัด
บริษัท เค พรีแคสท์ คอนสตรั๊คชั่น จำกัด
นอกจากนี้ยังมีบริษัทที่แยกตัวออกมาคือ บริษัท มุมใหม่ จำกัด บริหารงานโดยธีระศักดิ์ พรหมเงิน ผลิตละครให้ช่อง 7 และ บริษัท ดีวันทีวี จำกัด บริหารงานโดยพรสุดา ต่ายเนาวคง ผลิตละครให้ช่อง 3
แหล่งข้อมูลอื่น

เว็บไซต์อย่างเป็นทางการ
| ด ค กบริษัทภาพยนตร์ไทย |
| --- | --- |
บริษัทหลัก:  จีดีเอช  พระนครฟิลม์  ไฟว์สตาร์โปรดักชั่น  สหมงคลฟิล์ม  เอ็ม สตูดิโอ เอ็ม เทอร์ตี้ไนน์  ทาเลนต์ วัน  ทรานส์ฟอร์เมชั่น ฟิล์ม  ซีเจ เมเจอร์  ไท เมเจอร์  รฤก โปรดั๊กชั่น  บีอีซี-เมเจอร์ จอยน์ ฟิล์ม  เนรมิตรหนังฟิล์ม  วันดี พิคเจอร์ส 
บริษัทอื่น ๆ:  กันตนา  เวิร์คพอยท์ พิคเจอร์ส  ไอแอม ฟิลม์  บาแรมยู  ไอยราฟิล์ม  โกลเด้น เอ เอ็นเตอร์เทนเมนท์  คัม ออน สวีท  ซาก้า สตูดิโอ  เซย์แคช ฟิล์มส  บั้งไฟ ฟิล์ม  พร้อมมิตร โปรดักชั่น  โมโนฟิล์ม  ยิ้มแย้ม  ไนท์เอดจ์ พิคเจอร์ส  อาริยาฟิล์ม  ไทบ้าน สตูดิโอ  ทองคำฟิล์ม  เลเซอร์แคท  เวฟ พิคเจอร์ส  โอเรียนทัล อายส์  คาร์แมนไลน์สตูดิโอ 
บริษัทในอดีต:  แกรมมี่ภาพยนตร์  จีเอ็มเอ็ม พิคเจอร์  จีทีเอช  ไท เอ็นเตอร์เทนเมนต์  ทเว็นตี้จูน เอนเตอร์เทนเมนท์  ที โมเมนต์  นนทนันท์ เอ็นเตอร์เทนเม้นท์  ฟิล์มบางกอก  ลักษ์ ฟิล์ม  อาร์เอสฟิล์ม  โอเรียลเต็ล อาร์ตติส  ไชโยโปรดักชั่นส์ 
 หมวดหมู่